**8522 Nemesgörzsöny, Széchenyi u. 10.**

**ikt.szám:Ng/36-5/2024.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2024. május 9-i nyilvános üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Sándor

Csuka Géza alpolgármester

Dombó Lászlóné

Távol van: Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Keresztes Lajos képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**20/2024.(V.9.) önkormányzati határozat**

Nemesgörzsöny Község Önkormányzatának képviselő-testülete 2024. május 9-i ülésének napirendjét az alábbiak szerint határozza meg:

1. Helyi Választási Bizottság Póttagjának megválasztása

Előadó: aljegyző

Napirendek tárgyalása:

**1)Helyi Választási Bizottság Póttagjának megválasztása**

**Előadó: aljegyző**

Novák Edit aljegyző elmondja, hogy a választási eljárásról szóló 2013. évi XXXVI. törvény (továbbiakban: Ve.) 23. §-a alapján: „ A helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz indítványt.”

A törvény szerint a választási iroda vezetője a jegyző. A Ve. 25. § (1) bekezdése értelmében a választási bizottság tagjaira, póttagjaira tett indítványhoz módosító javaslat nem nyújtahtó be.

A Ve. 25§ (3) bekezdése kimondja, hogy a megválasztásról a képviselő-testület dönt. A helyi választási bizottság tagjait és póttagjait a képviselő-testület megválasztotta.

A megválasztott tagok és póttagok megválasztásuk előtt nyilatkoztak arról, hogy velük szemben a Ve. 18.§-ában foglalt kizáró okok nem állnak fenn.

Németh Lászlóné HVB tag összeférhetetlenség okán benyújtotta nyilatkozatát, hogy lemond a megbízatásáról. A Nemesgörzsönyi Helyi Választási Bizottság 1/2024. (IV.26.) sz. határozatával a lemondást tudomásul vette.

A Ve. 35. § (1) bekezdése alapján: „Ha a választási bizottság választott tagjának megbízatása a 34. § (1) bekezdés *a)–c)* és *f)* pontja szerinti okból megszűnt, helyébe a póttagok megválasztására irányuló indítványban a soron következő póttag lép.” Horváth Attiláné jelezte, hogy a továbbiakban is póttagként kíván csak részt venni a HVB munkájában.

Fentiek miatt Süléné Szalay Ildikó póttag előlépett.

A Ve. 36§ (2) bekezdése alapján: „Ha a póttag megbízatása megszűnik, a települési önkormányzat képviselő-testülete vagy a fővárosi, vármegyei közgyűlés, a Nemzeti Választási Bizottság esetében az Országgyűlés új póttagot választhat.”

Javaslom Baumanné Király Melinda 8522 Nemesgörzsöny, Kossuth u. 5. szám alatti lakost 2. póttagnak megválasztani.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**21/2024. (V.9.) önkormányzati határozat**

1. Nemesgörzsöny község Önkormányzat Képviselő-testülete úgy döntött, hogy a választási eljárásról szóló 2013. évi XXXVI. törvény 36. § (2) bekezdésében biztosított jogkörében eljárva a Helyi Választási Bizottság póttagjának az alábbi személyt választja:
   1. ) Baumanné Király Melinda 8522 Nemesgörzsöny, Kossuth u. 5.
2. A Helyi Választási Bizottság tagjai:

Győrffy Tibor Nemesgörzsöny, Deák u. 7.

Tóth Gábor Nemesgörzsöny, Rózsa F.u. 1/C

Enessseyné Horváth Lívia Nemesgörzsöny, Gárdonyi u. 35.

Becker-Németh Kinga Nemesgörzsöny, Kossuth u. 17.

Süléné Szalai Ildikó Nemesgörzsöny, Kossuth u. 23.

1. A Helyi Választási Bizottság póttagjai:

Horváth Attiláné Nemesgörzsöny, Zrínyi u. 31.

Baumanné Király Melinda Nemesgörzsöny, Kossuth u. 5

Felelős: aljegyző

Határidő: törvényben foglaltak szerint

Tatai László polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. május 9-i nyilvános ülést 18 óra 15 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző